Prolog jõulukoosviibimine 13. detsembril Nordic Hotel Forum kaminasaalis
2023-12-13 15:30 - 20:00 (Europe/Tallinn) | Nordic Hotel Forum, Viru väljak 3, Tallinn
Hea Prologi liige,
Kutsume sind 13. detsembril Nordic Hotel Forum kaminasaali, et veeta koos üks õhtupoolik, nautida head sööki ja veini ning teha kokkuvõtteid lõppevast aastast.
Meie traditsiooniline jõuluglögi algab kogunemisega alates kell 17:00.
Sellele eelneb kell 16:00 algav paberivaba transpordi digitaliseerimise paneeldiskussioon.

Juhul kui otsustad tulla meie jõuluüritusele autoga, siis parkida on võimalik Nordic Hotel Forum taga asuvas tasulises parklas (sissepääs parklasse Mere puiesteelt).

18-19.01.2024 IV moodul hanke ja ostuprotsesside juhtimine, koolitaja Peep Tomingas
2024-01-18 08:00 - 2024-01-19 17:00
Hankeprotsessi juhtimisel käsitleme tarnijate valikuid, tarnelepingute sõlmimist, tarnijate hindamist ja tarnijasuhete arendamist. Ostuprotsessi juhtimisel räägime standardiseerimisest, tsentraliseerimisest ja automatiseerimisest. Hanke- ja ostutegevused on globaalsed.

Valgamaa Kutseõppekeskuses logistikaseminar
2024-02-02
02.02.2024 toimus Valgamaa Kutseõppekeskuses juubelihõnguline logistikaseminar, mis kandis inspireerivat sõnumit “We shape the future every day”. Rohkem kui 10-aastane kogemus rahvusvahelise õppe korraldamisel on andnud koolile tugeva aluse ja usaldusväärsuse. Koostöö kõigi nende inimestega, kes on panustanud sellel teekonnal, näitab, et edu saavutatakse ühiselt. Logistikaseminaril osalejad jagasid oma teadmisi, kogemusi ja parimaid tavasid, mis aitavad kaasa logistikavaldkonna edendamisele nii kohalikul kui ka rahvusvahelisel tasandil.

Allikas: https://www.facebook.com/ValgamaaKOK

15.02 Rail Baltica kohtumine
2024-02-15 08:00 - 17:00
15. veebruaril toimus Rail Baltica kohtumine, kus osales ka Prolog. Kohtumisel anti ülevaade projekti arengutest.

15-16.02.2024 I moodul Tarneahela strateegiline juhtimine. Koolitaja Janek Popell ja Madis Rõzov
2024-02-15 08:00 - 2024-02-16 17:00
Esmalt defineerimine, mis on strateegia ja missugused on erinevad juhtimistasandid. Mis on tarneahela inimeste roll ettevõtte üldstrateegia kujundamisel. Kuidas toimub tarneahela strateegia kujundamine, juurutamine ja juhtimine. Mis roll on kommunikatsioonil tarneahela strateegilisel juhtimisel. Igal tarneahela inimesel on oma roll tarneahela strateegia elluviimisel.
Lisainfo ja registreerimine

Prolog televisioonis
2024-03-08 08:00 - 17:00
08. märtsil andis Tõnis Hintsov intervjuu Terevisioonile, mida saate vaadata siit alates saate 29. minutist.
20.03 andis Lauri Lusti intervjuu ETV+ hommikusaatele Кофе+ , mida on võimalik järele vaadata siit alates 27. minutist

13-14.03.2024 Pactec Helsingis
2024-03-13 08:00 - 2024-03-14 17:00
Tõnis Hintsov osales Pactec messi raames Limowa (www.limowa.fi) poolt korraldatud seminaril ning võttis osa paneeldiskussioonist, kus arutleti siselogistikatehnoloogiate ja koostööv toimimise teemadel.
Samas sõlmiti Prologi ja Limowa vahel ühiste huvide protokoll, mille eesmärgiks on aidata väikeettevõtteid maailmaturule sisenemisel.

Digipööre kujundab logistika valdkonna uue näo
2024-03-15 08:00 - 17:00
Logistika valdkonna arengut veavad automatiseerimine ja digitaliseerimine. Kasvava tähtsusega on ka ressursside säästliku kasutamise oskus ning uute juhtimistrendide tundmine, selgub värskest OSKA uuringust.
Allikas:https://oska.kutsekoda.ee/

04.04.2024: Logistikaseminar 2024
2024-04-04 08:00 - 17:00
Logistikaseminar on Tallinna Tehnikakõrgkooli transpordi ja logistika kolmanda kursuse poolt korraldatud logistika suursündmus. Seminarist võtavad osa tudengid, keskkooli õpilased ning logistikasektori ettevõtete esindajad. Esimene logistikaseminar toimus 2000. aastal ning sellest saati on olnud see iga aastane traditsioon.
PROLOG toetab logistikaseminari korraldamist ning sel aastal viisime erinevate koolide logistika eriala üliõpilaste vahel Global Management Challenge ärisimulatsiooni mängu, mida mängitakse üle maailma juba enam kui 40 aastat.
Logistikaseminaril anname võitjatele üle auhinna.

15-16.04.2024 IFPSM regional meeting
2024-04-15 08:00 - 2024-04-16 17:00
Aprillis osalevad Prologi juhatuse liikmed IFPSM (https://www.ifpsm.org/) kohtumisel.

18-19.04.2024 Tarneahela akadeemia VII moodul: jaotuslogistika, tagastuslogistika ja roheline logistika. Koolitaja Tarmo Tael
2024-04-18 08:00 - 2024-04-19 17:00
Mida tähendab Inglismaalt pärit mõiste “milk run”? Kas vedada kaubiku või furgooniga? Mitu dispetšerit on vaja, et planeerida ringile 10 tellimust päevas, 1000 tellimust päevas? Miks kliendid tooteid tagastavad ja mis nendega pärast ette võtta. Neile ja ka paljudele teistele jaotuse ja tagastusega seotud küsimustele otsime moodulis vastust. Loomulikult mõeldes keskkonnasäästlikkusele.

CEMAT 22-26.aprillil Hannoveris
2024-04-22 08:00 - 2024-04-26 17:00

Prolog kutsub: logistikaklubi 24. aprillil
2024-04-24 15:30 - 18:30
PROLOG Logistikaklubi raames kutsume kolmapäeval, 24.aprillil kell 16.00 külastama Transpordiameti liiklusjuhimiskeskust, mis asub aadressil Valge tn.3, Tallinn.
Parkida on võimalik Transpoprdiameti hoovis.
Meid võõrustab Liiklusjuhtimiskeskuse juhataja Siim Vaikmaa. Koguneme 15:50, siis saame korraga sisse minna. Osalemiseks on vajalik eelnev registreerimine, kohtade arv on piiratud.

Kohtumiseni!

02.05.2024 Prolog Logistikaklubi kutsub Tallinna Tehnikakõrgkooli „Mõtteveole“, üritus algab kell 16.00.
2024-05-02 15:30 - 17:00
Koos TTK tudengite eestvedamisel toimuva Mõtteveo raames toimub kohtumine DSV juhi Alvar Tõrukesega, mille järel on võimalus osaleda ka meeskondlikus logistikasimulatioonimängus ja viktoriinis. Mõttetalgutega kaasneb ka võrgustamine suupistete ja klaasikese veiniga.

6-9.05.2024 PROLOGi õppereis Saksamaale Hamburgisse
2024-05-06 08:00 - 2024-05-09 17:00
Kutsume osalema PROLOG õppereisil Hamburgi.
Programm:
Airbus S.A.S külastus
Airbus on suurim lennukite tootja Euroopas olles ülemaailmselt tuntud nii oma kvaliteedi kui ka innovatiivsuse poolest kosmosetööstuses. Mitmed Airbusi tootmisüksused asuvad Hamburgis, ulatudes varuosakeskusest kuni lõppmontaažini. Samuti asub Hamburgis Airbusi koolituskeskus. Hamburgis toimub ka A318, A319 ja A321 lennuki tüüpide lõppmontaaž kahel tootmisliinil. Airbus S.A.S-i külastusel on Teil on võimalus tutvuda lennukite A320 ja A380 tootmisüksustega.
Allikas: © https://www.flightglobal.com/airframers/airbus-looks-deep-into-long-haul-future/132537.article
Hamburgi sadama konteineterminali ( HHLA) külastus
Hamburger Hafen und Logistik AG (HHLA) on Euroopa juhtivaid logistikaettevõtteid, mis on spetsialiseerunud sadamate käitlemisele, konteinerite ja transpordilogistikale. HHLA võttis 2018. aasta juunis täielikult üle Eesti suurima terminalioperaatori Transiidikeskuse AS (TK). Hamburgi sadama neljast konteineriterminalist kolme haldab HHLA. Kõrge automatiseerituse astme ja kompaktse paigutuse poolest on HHLA konteineriterminal Altenwerder (CTA) suunanäitajaks konteinerite käitlemisel tulevikus ja seda peetakse tehnika viimaseks sõnaks kogu maailmas. Kaasaegne tehnoloogia ja uuenduslikud EDP-süsteemid tagavad tõhusa mahalaadimise ja eriti suurte konteinerlaevade laadimise ühes maailma moodsaimas konteineriterminalis.
Allikas: © https://www.fotograf-hamburg.de/01_hafen_fotograf_hamburg/005_bilder_hamburg_frachter.html
Kohtumine Hamburgi Tehnoloogiaülikooli Logistiklaboriga ( kinnitamisel )
Elbphilharmonie külastus
Elbphilharmonie, rahva hüüdnimega Elphi, on kontserdisaal ja vaateplatvorm Hamburgis HafenCity kvartalis Elbe jõe Grasbrooki poolsaarel. Keskus avati 2017 aastal ning modernne klaaskonstruktsioon meenutab heisatud purje, veelainet, jäämäge või kvartskristalli, mis toetub ajaloolise Speicherstadti lähedal asuva vana telliskivilao otsas.
Lennuplaan:
Tallinn Helsinki 06-May-2024 06:55 06-May-2024 07:25
Helsinki Hamburg 06-May-2024 10:40 06-May-2024 11:40
Hamburg Helsinki 09-May-2024 08:20 09-May-2024 11:15
Helsinki Tallinn 09-May-2024 12:00 09-May-2024 12:30
*Kuna eelmise õhtu lennupiletid on ebaloomulikult kallid, siis on mõistlik tagasi lennata järgmisel hommikul.
Hind: PROLOG liikmele : 1290 eurot + km
Hind sisaldab ettevõttekülastusi ja sisspääsupileteid, lennupileteid, 3 ööbimist üheses toas ja kohalikku tarnsporti Hamburgis ning ühte ühist õhtusööki.
Lisainfo : info@prolog.ee
Tel 5100 582
Tõnis Hintsov

Noor Meister 2024. Laotöötaja kutsemeistrivõistlus 14 - 15.mail
2024-05-14 08:00 - 2024-05-16 17:00
Kutsume teid osa saama 14.–15.mail Eesti Näituste messikeskuses toimuvast kutsehariduse suursündmusest oskuste festival „Noor Meister 2024“, mis toob kokku paarkümmend eriilmelist ja põnevat kutsemeistrivõistlust, kus panevad end proovile andekad kutseõppurid üle kogu Eesti. Kutsekoolid tutvustavad oma tegemisi läbi töötubade, pakkudes tegevusi igas vanuses festivalikülalistele!
Oskuste festivali ja töötubade taustal toimub mõlemal päeval paaritunnine seminar “Kuidas elad, kutseharidus?”
Seminarile ootame erialaliitude ja ettevõtete esindajaid, praktikajuhendajaid, võistlejate juhendajaid, kutseõpetajaid, karjäärispetsialiste, üldhariduskoolide õpetajaid, koolijuhte ja kõik huvilisi, kes on tee messihalli leidnud.
14.mai
14:00 – 14:30 Kogu tõde kutsevõistlustest – Tiiu Parm, Harno
14:30 – 15:00 Kutseõppe kvaliteet – kellele seda vaja on? – Marge Kroonmäe, HAKA
15:00 – 15:30 Praktika ja töökohapõhine õpe kutsehariduses – Piret Lilover, Harno
15:30 – 16:00 Uuendused IT- ja inseneeriavaldkonna kutsekeskhariduses – senine kogemus ja tulevik – Signe Ambre, Harno
15.mai
13:00 – 13:30 Mis võimalusi pakud, kutseharidus? – Aulika Riisenberg/Marit Kuusk, HTM
13:30 – 14:00 Kutseeksamid – miks, kellele ja kes lõikab kasu? – Tiia Randma, Kutsekoda
14:00 – 14:30 Haridustasemete vaheline koostöö – Raino Liblik, Tallinna Mustamäe Riigigümnaasium
14:30 – 15:00 Kuhu liigud, kutseharidus? – Triin Laasi-Õige, HTM
Tulge ja imetlege oma valdkonna tulevikutegijaid ning rääkige kaasa kutsehariduse teemadel!
Anna palun oma tulekust hiljemalt 8.maiks märku siin.

15.05 PROLOG koos LiMOWA ( FI) klastriga Tallinnas Euroopa Logistika Innovatsioonivõrgustiku kohtumine.
2024-05-15 12:30 - 18:30
15.05 korraldab PROLOG koos LiMOWA ( FI) klastriga Tallinnas Euroopa Logistika Innovatsioonivõrgustiku kohtumise.
Orienteeruv päevakava:
12.45 Kogunemine ja kerge lõuna Ülemiste Citys
13.15 Tervitused ja avakõned
13.30 – 15.00 e Estonia Showroomis eEesti tutvustus Bussiga Rail Baltikasse
15.15- 15.45 Rail Baltica tutvustus ja diskussioon
16.00 Seminar/ koosolek : Transpordi digitaliseerimine eFTi, eCMR ja muud teemad
18.30 Seminari lõpp
Osalemise huvi korral palun kirjutage info@prolog.ee.

16-17.05.2024 Tarneahela akadeemia VIII moodul: kvaliteet. Koolitaja Anneli Reinok
2024-05-16 08:00 - 2024-05-17 17:00
1 päev. Tutvume kvaliteedijuhtimise olemusega. Saame teada, mis on kvaliteedinäitajad ja kuidas mõõta kvaliteeti. Käsitleme kliendisuhete juhtimist, klienditeeninduse strateegiat. Õpime kuidas mõõta kliendi teenindustaset ja arvutada tarnevõimet, -täpsust ja -kindlust. Uurime, millised vealiigid esinevad logistika valdkonnas ja millised võivad olla nende tagajärjed.
2 päev. Tutvume kvaliteedijuhtimise tööriistadega. Vaatame kuidas kaardistatakse ja seiratakse protsesse. Tutvume kvaliteedikulude määramise PAF mudeliga ja tõrgete liigi ning mõju analüüsiga. Õpime kasutama statistilisi meetodeid andmete analüüsimiseks ja esitlemiseks. Teeme praktiliselt läbi ühe probleemlahenduse rühmatööna kasutades erinevaid metoodikaid.

Prolog kutsub: logistikaklubi 23.mail
2024-05-23 08:30 - 18:30
Logistikaklubi raames kutsume 23.mail Prologi missioonile Ida -Virumaale. Külastame Auvere elektrijaama ja õlitööstust.
Auvere elektrijaam on hea näide uue põlvkonna keskkonnasäästlikust elektritootmisest, seal kasutatakse alternatiivseid, sh taastuvaid energiaallikaid. Elektrijaama õhuheitmed on väiksemad kui Euroopa uutele elektrijaamadele kehtestatud normid.
Osalemiseks on vajalik eelnev registreerimine, kohtade arv on piiratud.
Väljasõit Tallinnast Tehnikakõrgkooli juurest on 23.mail kell 09.00. Päeval sööme koos lõunat (igaühe omal kulul).
Registreerimisel anna palun teada, kas vajad väljasõiduks transporti.

PROLOG üldkoosolek 12. juunil kell 15:00
2024-06-12 15:00 - 18:00 | Neitsitorn, Lühike jalg 9a, Tallinn, Eesti
Päevakord:
1. Juhatuse 2023.a. tegevusaruande ja majandusaruande kinnitamine
2. Juhatuse 2024.a. tegevuskava ja eelarve kinnitamine
3. Juhatuse valimine
4. Jooksvad küsimused
Üldkoosolekule järgneb suveseminar, milles käsitleme meie ekpordiklientide ootusi ja nõudeid tarnijatele. Seminariga alustame kell 16:30.
Üldkoosolekul osalemiseks on vajalik eelnev registreerimine. Palume oma osalemisest anda teada eposti teel info@prolog.ee hiljemalt 10. juunil.
Üldkoosolek toimub juba traditsiooniks saanud Neitsitornis (Lühike jalg 9a, Tallinn).

PROLOG strateegiapäev 03.juulil
2024-07-03 11:00 - 16:00 | Veer Kitchen & Bar, Nuki tee 10, Ülgase, 74220 Harju maakond
Olete oodatud Prologi strateegiapäevale, mis toimub 3. juulil Veer Kitchen & Bari´i seminariruumis.
Veer Kitchen & Bar asub Koljunuki sadamas, vaid 30-minutilise autosõidu kaugusel Tallinna kesklinnast.
Osalemiseks on vajalik eelnev registreerimine hiljemalt 01. juuli lõunaks.
Kui vajad transporti sõiduks strateegiapäevale ja tagasi, siis anna registreerimisel sellest teada.

Ettevõtte külastus - Euronics 17. septembril
2024-09-17 13:30 - 16:00 | Euronics ladu, Raeküla tee 5
Sügis on saabumas ning meie alustame taas ettevõtete külastustega. 17. septembril viib esimene külaskäik meid Euronicsi lattu, koguneme kell 13:45 ning alustame kell 14.00.
Lao aadress on Raeküla tee 5, lattu sisse saab estakaad nr 33 kõrvalt. Sissesõiduks avaneb tõkkepuu automaatselt ja estakaad nr 33 vastas on parkimiskohad.
Osalemiseks on vajalik eelnev registreerimine.

Euronics kuulub Euroopa suurimasse elektroonikakaupade ostugruppi Euronics International, mis tegutseb 35 riigis ning mille liikmed pakuvad elektroonikakaupu ja kodutehnikat enam kui 600 miljonile tarbijale üle Euroopa. Ettevõte tegutseb Eestis alates aastast 1999.

PROLOG Rahvusvaheline Tarneahelakonverents 2024
2024-10-31 09:00 - 19:00 | Nordic Hotel Forum, Viru väljak 3, Tallinn
Meil on hea meel kutsuda Sind PROLOG Rahvusvahelisele Tarneahelakonverentsile, mis toimub 31. oktoobril 2024 Nordic Hotel Forum Konverentsikeskuses.
5 olulist põhjust osalemiseks:

Tule kuula rahvusvaheliselt tuntud valdkonna tipptegijaid.
Saa osa rahvusvahelistest ja kohalikest turu teadmistest ja kogemustest.
Ole kursis rahvusvaheliste ja kohalike regulatsioonide ning nende mõjuga sinu igapäevatööle.
Õpi teiste kogemusest ja kuula tarneahela ekspertide praktilisi nõuandeid.
Võrgustu ja loo uusi kontakte oma ala spetsialistidega.

Tutvu programmiga ja registreeru kohe, sest kohtade arv on piiratud.

10. detsembril Prolog jõuluseminar
2024-12-10 15:00 - 19:00
Hea Prologi liige ja koostööpartner,
Jõulud lähenevad ja taas hakkab üks aastaring täis saama.
Kutsume sind 10. detsembril Kompu restorani (Tammsaare pargi paviljon, Pärnu mnt. 3, Tallinn) juba traditsiooniks saanud jõuluseminarile.
Seekord räägime kahel teemal:
– Kuidas minna kaubaveol 2025.aastal paberivabaks kasutades selleks EIS toetust kaubavedude digitataliseerimiseks
– Kuidas minna oma toodetega Aasia turgudele tehes koostööd Soome ettevõtetega.
Alustame kell 15:00 kogunemisega, seminar algab 15:15.
Seminari teemadel räägime orienteeruvalt kuni kella viieni, seejärel on aeg aastat kokkuvõtvateks vestlusteks, võrgustumiseks ning jõuluglögiks ja suupisteteks.

Kutse veebiseminarile 4.veebruaril: võimalused Jaapanis ja Lõuna - Koreas
2025-02-04 09:00 - 10:00
Kutse veebiseminarile 4. veebruaril
Võimalused Jaapanis ja Lõuna – Koreas

Olete väike või keskmise suurusega ettevõte Soomes või Eestis kosmeetika- või toidu- ja joogisektoris ning soovite rahvusvaheliselt kasvada?
Liituge veebiseminariga, et leida võimalusi Jaapanis ja Lõuna-Koreas – kahel Aasia kõige dünaamilisemal looduskosmeetika ja supertoidu turul.
Veebiseminar tutvustab projekti Gateway to Global Markets, kus saate teada, kuidas osaleda projekti tegevustes, mille eesmärk on aidata väikestel ja keskmise suurusega ettevõtetel pääseda Jaapani ja Lõuna-Korea turgudele.
Esinejad:
Heidi Järvi, Opening words & Gateway to Global Markets project shortly
Marko Kangaskolkka: Practical E-Commerce Case Study
Minju Koo: Insights into the South Korean Market
Keiko Ichikawa: Insights into the Japanese Market
Osalemiseks on vajalik registeerumine hiljemalt 3. veebruaril.
Veebiseminar toimub 4. veebruaril kell 09:00 – 10:00 inglise keeles.
Link veebinarile: https://xamk-fi.zoom.us/j/69463467129
Veebinari ID: 694 6346 7129
Kohtumiseni!

Tarneahelajuhi arenguprogrammi mikrokraad
2025-02-05 00:00 - 2026-05-31 23:59
Eesti Ettevõtluskõrgkooliga Mainor koostöös on võimalik Tarneahelajuhi arenguprogrammi läbinul taotleda akadeemilist mikrokraadi. Mikrokraad on üks osa Sinu eesmärgist hariduses järgmise sammu tegemisel. Mikrokraadi läbimise tingimuste kohta loe lähemalt allpool olevalt lingilt. Sama lingi kaudu saad ka ennast registreerida mikrokraadi kursusele.
Tarneahelajuhi arenguprogrammi mikrokraadi õppesse registreerimine toimub Eesti Ettevõtluskool Mainor kodulehel.

Tarneahela akadeemia VI moodul: Transpordilogistika ja väliskaubandus
2025-03-20 08:00 - 2025-03-21 17:00
Incoterms, rahvusvahelised konventsioonid ja lepingud, kaasnevad riskid ja riskide maandamise viisid, logistikateenused, veo- ja ekspedeerimislepingud, vedaja vastutus-, ekspedeerija vastus- ja veosekindlustus.
Rohkem infot ja registreerimine

Rahvusvaheline ekspordiseminar 26. märtsil Tallinnas - kogemuslood ja võimalused Jaapanis ja Lõuna-Koreas
2025-03-26 13:00 - 16:30 | Nordic Hotel Forum, Viru väljak 3, Tallinn
Olete väike või keskmise suurusega ettevõte Soomes või Eestis kosmeetika- või toidu- ja joogisektoris ning soovite rahvusvaheliselt kasvada?
Seminaril jagame kogemusi ning räägime, millised on võimalused Jaapanis ja Lõuna-Koreas – kahel Aasia kõige dünaamilisemal looduskosmeetika ja supertoidu turul.
Seminari peamine fookus on looduskosmeetikal ja supertoidul, kuid oodatud on kõik huvilised. Seminar on inglise keeles.
Kava:
13:00 – 13:30 Registration & Coffee
13:30 Opening words
13:35 Gateway to Global Markets project and its possibilities for SMEs
13:50 E-commerce business models on Japanese and South Korean marketplaces: Marko Kangaskolkka
14:20 Insight to South Korean markets: Minju Koo
14:40 Insight to Japanese markets: Keiko Ichikawa
15:00 Experiences of Estonian companies entering to Japanese market: Janne Funk „Tradelink“ network leader and expert
Osalemine on tasuta, kuid vajalik on eelregisteerumine hiljemalt 23.03.2025.

Seminar toimub Nordic Hotel Forumis (Viru väljak 3, Tallinn).
Kohtumiseni!

Ettevõtte külastus: 02. aprillil Baltic Logistic Solutions
2025-04-02 14:45 - 16:30 | Baltic Logistics Solutions, Graniidi tee 1, Rae, 75310 Harju maakond
Ootame teid 02. aprillil kevade esimesele ettevõtte külastusele ettevõttesse BLS.
BLS pakub terviklikke 3PL, 4PL logistikateenuseid ja ekspedeerimist, tagades sujuva ja tõhusa tarneahela. BLS multitemperatuursed laoruumid ja transport (-18°C; +2+6 ning +20°C) võimaldavad toodete säilitamist ja transporti vastavalt nende eripärale. Sama päeva tarne Harjumaal tagab kiire ja paindliku kaubaveo. Meie professionaalne meeskond aitab leida parimad logistikalahendused teie ettevõttele.
Koguneme kell 14:45, ettevõtte külastusega alustame kell 15:00.
Osalemine on tasuta, kuid vajalik on eelregistreerimine.

Tarneahela akadeemia VII moodul: jaotuslogistika, tagastuslogistika ja roheline logistika.
2025-04-24 08:00 - 2025-04-25 17:00
Mida tähendab Inglismaalt pärit mõiste “milk run”? Kas vedada kaubiku või furgooniga? Mitu dispetšerit on vaja, et planeerida ringile 10 tellimust päevas, 1000 tellimust päevas? Miks kliendid tooteid tagastavad ja mis nendega pärast ette võtta. Neile ja ka paljudele teistele jaotuse ja tagastusega seotud küsimustele otsime moodulis vastust. Loomulikult mõeldes keskkonnasäästlikkusele.
Rohkem infot ja registreerimine
